Padomes Lēmums (1995. gada 22. jūnijs), ar ko nosaka paraugu ņemšanas noteikumus Somijai un Zviedrijai paredzētās svaigās mājputnu gaļas mikrobioloģiskajai testēšanai, ko veic, lai noteiktu salmonellas



Oficiālais Vēstnesis L 243 , 11/10/1995 Lpp. 0029 - 0032

CS.ES Nodaļa 3 Sējums 18 Lpp. 243 - 246

ET.ES Nodaļa 3 Sējums 18 Lpp. 243 - 246

HU.ES Nodaļa 3 Sējums 18 Lpp. 243 - 246

LT.ES Nodaļa 3 Sējums 18 Lpp. 243 - 246

LV.ES Nodaļa 3 Sējums 18 Lpp. 243 - 246

MT.ES Nodaļa 3 Sējums 18 Lpp. 243 - 246

PL.ES Nodaļa 3 Sējums 18 Lpp. 243 - 246

SK.ES Nodaļa 3 Sējums 18 Lpp. 243 - 246

SL.ES Nodaļa 3 Sējums 18 Lpp. 243 - 246



Padomes Lēmums (1995. gada 22. jūnijs), ar ko nosaka paraugu ņemšanas noteikumus Somijai un Zviedrijai paredzētās svaigās mājputnu gaļas mikrobioloģiskajai testēšanai, ko veic, lai noteiktu salmonellas (95/411/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1971. gada 15. februāra Direktīvu 71/118/EEK par veterinārsanitārajām problēmām, kas ietekmē tirdzniecību ar svaigu mājputnu gaļu [1], un jo īpaši tās 5. panta 3. punkta a) apakšpunktu, tā kā Komisija ir apstiprinājusi Somijas un Zviedrijas iesniegtās darbības programmas attiecībā uz salmonellu kontroli; tā kā šīs programmas ietver konkrētus pasākumus attiecībā uz svaigu mājputnu gaļu; tā kā mikrobioloģiskās testēšanas ieviešana uzņēmumā rada papildu garantijas Somijai un Zviedrijai un paredz līdzvērtīgas garantijas tām, ko iegūst saskaņā ar Somijas un Zviedrijas darbības programmām, kā atzīts attiecīgos Komisijas lēmumos; tā kā Somijai un Zviedrijai svaigas mājputnu gaļas sūtījumiem no trešām valstīm jāpiemēro vismaz tikpat stingri ievešanas noteikumi kā šajā lēmuma noteiktie; tā kā noteikumos, kas attiecas uz paraugu ņemšanu mikrobioloģiskajai testēšanai, jāparedz paraugu ņemšanas metode, vajadzīgo paraugu skaits un mikrobioloģiskā metode paraugu pārbaudei; tā kā, izmantojot paraugu ņemšanas metodes, ir lietderīgi nošķirt veselus kautķermeņus no kautķermeņu daļām un subproduktiem; tā kā ir lietderīgi ņemt vērā paraugu mikrobioloģiskās izmeklēšanas starptautiskās metodes; tā kā svaigas mājputnu gaļas mikrobioloģiskie testi netiek prasīti no uzņēmumiem, kas piedalās programmā, kura atzīta par līdzvērtīgu Somijā vai Zviedrijā ieviestajai programmai; tā kā šīs direktīvas noteikumi neskar Direktīvas 71/118/EEK pielikumu grozījumus, kas varētu būt jāveic, ievērojot minētās direktīvas 19. pantu, IR PIEŅĒMUSI ŠO LĒMUMU. 1. pants Saskaņā ar Direktīvas 71/118/EEK 5. panta 3. punkta a) apakšpunktu Somijai un Zviedrijai paredzētajiem svaigas mājputnu gaļas sūtījumiem piemēro 2. un 3. panta noteikumus. 2. pants Somijai un Zviedrijai paredzētajai svaigajai mājputnu gaļai veic mikrobioloģisko testēšanu salmonellu noteikšanai, saskaņā ar pielikumu ņemot paraugus šīs gaļas izcelsmes uzņēmumā. 3. pants Mājputnu gaļai no uzņēmuma, kurš piedalās programmā, kas atzīta par līdzvērtīgu Somijā vai Zviedrijā ieviestajai programmai, saskaņā ar Direktīvas 71/118/EEK 21. pantā minēto procedūru nepiemēro šajā lēmumā noteikto mikrobioloģisko testēšanu. 4. pants Ievērojot Komisijas priekšlikumu, kas sagatavots, pamatojoties uz Somijā un Zviedrijā ieviesto darbības programmu rezultātiem un šā lēmuma piemērošanā gūto pieredzi, Padome pārskata šo lēmumu līdz 1998. gada 1. jūlijam. 5. pants Šo lēmumu piemēro no 1995. gada 1. jūlija. 6. pants Šis lēmums ir adresēts dalībvalstīm. Briselē, 1995. gada 22. jūnijā Padomes vārdā — priekšsēdētājs Ph. Vasseur [1] OV L 55, 8.3.1971. 23. lpp. Lēmumā jaunākie grozījumi izdarīti ar Lēmumu 91/1/EK, Euratom, EOTK (OV L 1, 1.1.1995., 1. lpp.). -------------------------------------------------- PIELIKUMS A IEDAĻA PARAUGU ŅEMŠANAS METODE 1. Kautķermeņi (ar kakla ādu) Paraugi, kas ņemti nejaušas izlases kārtā, tiek vienmērīgi sadalīti pa visu sūtījumu. Paraugi ir aptuveni 10 g smagi kakla ādas gabali, kurus aseptiski paņem ar sterilu skalpeli un pinceti. Paraugus līdz izmeklēšanai tur vēsumā, 4 °C temperatūrā. Izmeklēšanai paraugus atšķaida desmitkārtīgi buferētā peptona ūdenī (BPŪ) un uztur 37 °C temperatūrā 16 līdz 20 stundas. Pēc tam iepriekšējas bagātināšanas buljona kultūra tiek testēta salmonellu noteikšanai saskaņā ar C iedaļā aprakstīto metodi. Vairākas iepriekšējas bagātināšanas buljona kultūras bagātināšanai var apvienot, maksimāli līdz 10. Paraugi tiek atbilstoši apzīmēti un identificēti. 2. Kautķermeņi bez kakla ādas, kautķermeņu daļas un subprodukti Aptuveni 25 g smagus audu gabalus iegūst, caururbjot gaļas virsmu ar sterilu korķurbi vai nogriežot audu šķēli ar steriliem instrumentiem. Paraugus līdz izmeklēšanai tur vēsumā, 4 °C temperatūrā. Izmeklēšanai paraugus atšķaida desmitkārtīgi buferētā peptona ūdenī (BPŪ) un uztur 37 °C temperatūrā 16 līdz 20 stundas. Pēc tam iepriekšējas bagātināšanas buljona kultūra tiek testēta salmonellu noteikšanai saskaņā ar C iedaļā aprakstīto metodi. Vairākas iepriekšējas bagātināšanas buljona kultūras bagātināšanai var apvienot, maksimāli līdz 10. Paraugi tiek atbilstoši apzīmēti un identificēti. B IEDAĻA PARAUGU SKAITS Iepakoto vienību skaits sūtījumā, no kura tiek ņemti atsevišķi nejauši paraugi, ir šāds: Sūtījums (iepakoto vienību skaits) | Izmeklējamo iepakoto vienību skaits | 1 — 24 | Skaits, vienāds ar iepakojumu skaitu, ne vairāk kā 20 | 25 — 29 | 20 | 30 — 39 | 25 | 40 — 49 | 30 | 50 — 59 | 35 | 60 — 89 | 40 | 90 — 199 | 50 | 200 — 499 | 55 | 500 un vairāk | 60 | Atkarībā no iepakoto vienību svara pārbaudāmo iepakoto vienību skaitu var samazināt, izmantojot šādus koeficientus: Iepakoto vienību svars | > 20 kg | 10 - 20 kg | < 10 kg | Koeficients | × 1 | × 3/4 | × 1/2 | C IEDAĻA PARAUGU TESTĒŠANAS MIKROBIOLOĢISKĀ METODE Paraugu mikrobioloģiskā testēšana salmonellu noteikšanai jāveic saskaņā ar Starptautiskās standartizācijas organizācijas standarta metodi ISO 6579:1993. Tomēr pēc Komisijas priekšlikuma Padome individuālā kārtā var atļaut metodes, kuras dod līdzvērtīgu rezultātu. --------------------------------------------------